**Критерии за оценяване:**

Категории кандидати, които следва да бъдат оценявани:

 **I. Категория „Предприятия”.**

 **1. Подкатегория** **микро- и малко предприятие** – до 50 човека;

  **2. Подкатегория средно и голямо предприятие** – над 50 човека.

 За номинация, мотивирано, могат да бъдат предлагани **работодатели,** които са изпълнили следните критерии и представят презентация на условията на труд в съответното предприятие:

 **1/ Първи критерий.**

 **A:** Процентно отношение на броя пострадали работници/служители при трудови злополуки, отнесен към общия брой работници/служители в предприятието за периода от 1 януари 2015 - до 31.12.2015г.

*Оценка по критерия: максимум 100 точки.*

 ***Прилага се КСЕРОКОПИЕ от Регистъра на трудовите злополуки във фирмата за периодa;***

 **Б:** Процентно отношение на проявление на професионални заболявания, отнесен към общия брой работници/служители в предприятието за периода от 1 януари 2015 - до 31.12.2015г.

 *Оценка по критерия: максимум 100 точки.*

 **2/ Втори критерий:** Стремеж за предотвратяване на нараняванията и на професионалните заболявания и непрекъснато усъвършенстване управлението на безопасност и здраве при работа и на резултатите при изпълнение на дейностите, свързани с безопасността и здраве при работа.

*Оценка по критерия: максимум 100 точки.*

 **3/ Трети критерий:** Липса на съставени актове за нарушения на трудовото законодателство, уреждащо обществените отношения по ЗБУТ и липса на неизпълнени предписания на органите за контрол на ЗБУТ.

*Оценка по критерия: максимум 100 точки.*

 **4/ Четвърти критерий:** Най-пълна, точна и всеобхватно извършена оценка на риска и най-добре действаща програма за намаляванео му.

*Оценка по критерия: максимум 100 точки.*

***Прилагат се следните документи: 1. Протокол от заседание на КУТ с точка от дневен ред в насока обсъждане на Оценката на риска и определяне начините за запознаването на работещите с рисковете на работното място; 2. Ксерокопие от Програма за управление на риска в предприяието;***

 **5/ Пети критерий:** Разработена и внедрена политика и инвестиционна програма по безопасност и здраве при работа и постигнати резултати.

 *Оценка по критерия: максимум 100 точки.*

***Прилагат се следните документи:******1. Текст на Политиката по БЗР; 2. Протокол от заседание на Комитета по условия на труд (КУТ) с точка от дневен ред в насока обсъждане на политиката по БЗР и определяне начините за разгласяването й;***

 **6/ Шести критерий:** Предприети вътрешно-организационни мероприятия, във връзка с осигуряване на ЗБУТ.

*Оценка по критерия: максимум 100 точки.*

 ***Прилагат се следните документи: 1. Ксерокопия на Годишен план за дейността по ЗБУТ и Протоколи между органа по БЗР и преките производствени ръководители за поставяне на знаци за обозначаване на съществуващите рискове; 2. Списък на личните предпазни средства по работни места, утвърден от работодателя;***

 **7/ Седми критерий:** Извършени и предвидени преванивни действия и готовност за предотвратяване на вредоносни последици при извънредни ситуации, съобразно спецификата на дейността.

 *Оценка по критерия: максимум 100 точки.*

 ***Прилагат се следните документи: 1. Протокол от проиграване на Аварийния план; 2. Заповед на работодателя за определяне на работещите, които оказват първа помощ при авария и изпълняват мерките за борба с пожари и евакуация на работещите;***

 **8/ Осми критерий:** Най-добре функциониращ/а комитет/група по условия на труд /с приложена информация за конкретни дейности на КУТ/ГУТ/.

 *Оценка по критерия: максимум 100 точки.*

 ***Прилагат се следните документи: 1. Протокол от последното заседание на КУТ; 2. Протокол от проверка на КУТ по безопасност и здраве при работа в предприятието;***

 **9/ Девети критерий:** Компетентност и продължаващо обучение на работещите по безопасност и здраве при работа и опазване на околната среда.

*Оценка по критерия: максимум 100 точки.*

 ***Прилагат се следните документи: План за видовете обучения по безопасност и здраве при работа през 2014 и 2015 г., утвърден от съответния ръководител;***

 **10/ Десети критерий:** Рационално обслужване на работещите от службата по трудова медицина.

*Оценка по критерия: максимум 100 точки*

 ***Прилагат се следните документи: Описание на извършеното от обслужващата служба през 2014 и 2015 г.;***

 **11/ Единадесети критерий:** Внедрена и сертифицирана система за управление на здравето и безопасността при работа и/или система за управление на околната среда.

 *Оценка по критерия: Максимум 200 точки;*

 ***Прилагат се следните документи: Копия от сертификатите.***

 **12/ Дванадесети критерий – К12:** Сключен колективен трудов договор с особено внимание на частта за здравословни и безопасни условия на труд.

 *Бонус – 100 точки;*

 ***Прилагат се следните документи: Копие от КТД;***

 **13/ Тринадесети критерий – К13:** Инициирани или успешно транспонирани „Добри практики” в дейността по подобраване условията на труд на работещите.

*Бонус – 100 точки;*

 **IІ. Категория: „Мениджъри”,** критериите за номинация са следните:

 За номинация мотивирано могат да се предлагат физически лица на ръководни длъжности, с принос в изпълнението на нормативните изисквания в сферата на ЗБУТ, които отговарят на следните критерии:

 **1/ Първи критерий:** Да се представят доказателства относно личния принос на номинираните в изпълнението на ЗБУТ в предприятието или организациите, които управляват или в които работят.

 **III. Категория: „Специалист по безопасност и здраве при работа”,** критериите за номинация са следните:

 За номинация мотивирано могат да се предлагат физически лица, служители на предприятия и организации, работещи по изпълнението на нормативните изисквания в сферата на ЗБУТ:

 **1/ Първи критерий:** Да се представи Доклада на кандидата за 2015 година / Докладът да е в изпълнение на изискването, залегнало в чл. 10 от Нар. № 3 от 27.07.1998 г./;

 **2/ Втори критерий:** Да се представят актуална автобиография на номинирания специалист и доказателства относно професионалната му квалификация.